แนวโน้ม SET เช้าแกว่งไซด์เวย์ ลุ้นผล “กนง.” ขึ้นดอกเบี้ยวันนี้
นักวิเคราะห์ฯ คาดตลาดหุ้นไทยแกว่งไซด์เวย์ ลุ้นผล “กนง.” วันนี้จะปรับขึ้นดอกเบี้ย 0.25% ตามคาดหรือไม่ ส่วนตลาดหุ้นเอเชียเปิดมาเช้านี้ส่วนใหญ่ปรับขึ้น พร้อมให้แนวต้าน 1,610-1,620 จุด แนวรับ 1,590-1,580 จุด
นักวิเคราะห์ฯ คาดตลาดหุ้นไทยแกว่งไซด์เวย์ ลุ้นผล “กนง.” วันนี้จะปรับขึ้นดอกเบี้ย 0.25% ตามคาดหรือไม่ ส่วนตลาดหุ้นเอเชียเปิดมาเช้านี้ส่วนใหญ่ปรับขึ้น พร้อมให้แนวต้าน 1,610-1,620 จุด แนวรับ 1,590-1,580 จุด
29 มี.ค. 2566

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยวันนี้คาดว่าแกว่งตัวไซด์เวย์ โดยตอนนี้ยังไร้ปัจจัยหนุนใหม่เข้ามา แต่ภาพของดัชนีถือว่าสามารถรีบาวด์กลับมายืนที่ระดับ 1,600 จุดได้ แม้ว่าในช่วงที่ผ่านมา จะมีวอลลุ่มการซื้อขายไม่มาก ส่วนตลาดหุ้นอื่นในภูมิภาคเอเชียที่เปิดมาเช้านี้ส่วนใหญ่ปรับเพิ่มขึ้น
ขณะที่วันนี้ติดตามการประชุมคณะกรรมการนโยบายการเงิน (กนง.) จะปรับขึ้นอัตราดอกเบี้ย 0.25% ตามที่ตลาดคาดหรือไม่ และจะมีการปรับคาดการณ์เศรษฐกิจและเงินเฟ้ออย่างไร พร้อมกับรอติดตามว่า กนง.จะส่งสัญญาณชะลอการขึ้นดอกเบี้ยออกไปหรือไม่
โดยให้แนวต้าน 1,610-1,620 จุด แนวรับ 1,590-1,580 จุด